Diari Oficial de la Generalitat Valenciana


Sumari del DOGV 6004, del 30-04-2009 (2009/4550)

RESOLUCIÓ de 15 d'abril de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 2.800 m², situada a València, entre l'avinguda de Blasco Ibáñez i el carrer Doctor Gómez Ferrer, realitzada per l'ajuntament del dit municipi a favor de la Generalitat, per a regularitzar els terrenys on s'ubiquen l'Escola d'Ajudants Tècnics Sanitaris i l'Hospital de Maternitat Infantil.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6004

Data del DOGV
:   30-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4550


Data del document
:   15-04-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària
    * transmissió de la propietat

RESOLUCIÓ de 15 d'abril de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 2.800 m², situada a València, entre l'avinguda de Blasco Ibáñez i el carrer Doctor Gómez Ferrer, realitzada per l'ajuntament del dit municipi a favor de la Generalitat, per a regularitzar els terrenys on s'ubiquen l'Escola d'Ajudants Tècnics Sanitaris i l'Hospital de Maternitat Infantil. [2009/4550]  
En el solar situat a l'avinguda Blasco Ibáñez cantonada Dr. Gómez Ferrer, l'Estat va construir l'Escola d'Ajudants Tècnics Sanitaris i l'Hospital de Maternitat Infantil. El Ministeri d'Educació va sol·licitar la cessió a l'ajuntament el 9 de gener de 1986 sense que conste que s'adoptara cap acord respecte d'això seguint el solar a nom de l'ajuntament en el registre de la propietat.  
Mitjançant Reial Decret 1612/1987, de 27 de novembre, sobre traspàs a la Comunitat Valenciana de funcions i servicis de l'Institut Nacional de la Salut es va transferir l'Hospital Clínic Universitari de València.  
La Conselleria de Sanitat per a regularitzar la situació de l'hospital, que figura en l'Inventari General de Béns i Drets de la Generalitat amb el codi 46/250/206/000, va sol·licitar a l'Ajuntament de València la cessió de la parcel·la on es troba construïda l'Escola d'Ajudants Tècnics Sanitaris i l'Hospital de Maternitat Infantil.  
L'Ajuntament de València, en sessió ordinària de la Junta de Govern Local realitzada el dia 3 d'octubre de 2008, va acordar la cessió gratuïta a la Generalitat de la parcel·la de la seua propietat, de 2.800 m² de superfície, situada entre l'avinguda Blasco Ibáñez i el carrer Doctor Gómez Ferrer, de la dita població.  
A proposta de la Conselleria de Sanitat es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a regularitzar els terrenys on s'ubiquen l'Escola d'Ajudants Tècnics Sanitaris i l'Hospital de Maternitat Infantil, amb subjecció al que disposa l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.   
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de València de la parcel·la que té 2.800 m² de superficie, situada entre l'avinguda de Blasco Ibáñez i el carrer Doctor Gómez Ferrer de la dita població, que confronta: nord, carrer Menéndez y Pelayo; sud, avinguda de Blasco Ibáñez; est, Escola Tècnica d'Enginyers Agrònoms, i oest, resta de finca matriu hui carrer Doctor Gómez Ferrer.  
La parcel·la se segrega de la finca que consta inscrita amb una superficie de 6.520 m² en el Registre de la Propietat de València 1, al tom 1365, llibre 282, foli 202, finca 29671, inscripció 1ª.  
Referència cadastral:   
3045527XL5577K6503HP i 4954438SK8820Y8086DF   
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de València, s'efectua amb la condició de destinar la parcel·la a regularitzar els terrenys on s'ubiquen l'Escola d'Ajudants Tècnics Sanitaris i l'Hospital de Maternitat Infantil, amb subjecció al que disposa l'article 111 del Reglament de Béns de les Entitats Locals.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 15 d'abril de 2009.- El conseller d'Economia, Hisenda i Ocupació: Gerardo Camps Devesa.